OpenLLM-France/wikimedia huggingface dataset:
# German Rodriguezen oroitarria

German Rodriguezen oroitarria edota 1978ko Sanferminen oroitarria Nafarroako Iruñea hiriburuan dagon oroitarri edo hilarri bat da.

## Kokalekua

Iruñeko Bigarren Zabalgunean dago, Orreaga etorbidean, eta Entzierroaren monumentuaren alboan.

## Historia

1978ko Sanferminetako gertakarien oroitarria eta bertan erail zuten German Rodriguez iruindar gaztearen omenezko hilarria da.

## Oroitarria

Hasieran harrizkoa zen, baina mazo-kolpez apurtu zuten eta jarri zuten ordezkoa lehergaien bidez leherrarazi zuten. Ondoren, beste estela bat ipini zuten, hau brontzezkoa, eta 20 urtez egon zen gune hartan, 2005ean, lurpeko aparkaleku bat egiteko kendu behar izan zuten arte.
Iruñeko udaletxeko gobernu taldeak, 2007ko martxoaren 1ean, Nafar Herriko Batasunaz (UPN) eta Nafarroako Demokraten Elkarguneaz osatuta, erabaki zuen erabateko aurreko akordio baten aurka eta udalbatzako gainerako alderdien aurkako jarrerarekin, berriro ez jartzea eta haren ordez oroitzapenezko plaka bat ezartzea. Horren ordez, 2007ko otsailean, Rafael Huerta eskultoreak egindako neurri handiko oroigarria ezarri zuten.
UPNk 2007ko maiatzeko hauteskundeetan gehiengoa galdu ondoren, nahiz eta alderdi honek alkatetza izan, 2007ko irailaren 21eko udalbatzan erabaki zen monolitoa berriro ipintzea Hilarriak eskatuta, Nafarroa Bai alderdiaren, Nafarroako Alderdi Sozialistaren eta Eusko Abertzale Ekintzaren aldeko botoekin eta Nafarroako Herriaren Batasunaren aurkako jarrerarekin. 2007ko azaroaren 21ean, aurrez aipatutako akordioa betez, Orreaga etorbidean berriz oroitarria ezarri zen, aurrekoa zegoen tokitik gertu, inongo zeremoniarik egin gabe. Era berean, oinarrian plaka bat idatzi zen euskaraz eta gazteleraz hurrengo adierazpena zuena: Iruñeak Germán Rodríguez eta 1978ko Sanferminen oroitzapenetan.
2007ko abenduaren 14an, herri-ekimenez oroigarriaren inaugurazioa egin zen, ordezkari ofizialen agerpenik gabe.
* Iruñeak Germán Rodríguez eta 1978ko Sanferminen Oroitzapenetan
* German Rodriguezen omenezko oroitarria, 2007.

## Ikus gainera

* 1978ko Sanferminak
* German Rodriguez

## Kanpo estekak

* Datuak: Q20492608
# German udalerria, Bartholomew konderria (Indiana)

German udalerria Ameriketako Estatu Batuetako Indiana estatuko udalerri bat da, Bartholomew konderrian. Azken zentsuaren arabera 6.980 biztanle zituen, 31.33 milia karratu (81.1 km$^2$) eremuan.

## Ekonomia

2020ko zentsuaren arabera, German udalerriak 2756 etxebizitza zeuden. Per capita diru-sarrerak 21.970 estatubatuar dolar ziren.

## Kanpo estekak

* Datuak: Q5551265
* Multimedia: German Township, Bartholomew County, Indiana / Q5551265
# Frantziako Bankua

Frantziako Bankua (frantsesez Banque de France) Frantziako Errepublikako banku zentrala da. Europako Banku Zentralaren menpe dago eta bere betekizun nagusia Europako Banku Zentralen Sisteman interes tipoen politika zehaztea da. Egoitza nagusia Paris hiriburuan du.
1800eko urtarrilaren 18an sortua izan zen.

## Helburuak

Frantziako Bankuaren helburuak bai Europako Banku Zentralak izendatutakoak nahiz berak legez betetzen dituenak honakoak dira:
* Frantziako eta Frantziaren atzerriko operazioetan ordainketa balantza ezartzen du.
* Europako Banku Zentralaren erabakiak nahiz bankuen berfinantzaketa eskeintzak gauzatze ditu.
* Europako Banku Zentralaren dibisa erreserbaren zati bat maneiatzen du.
* Azkenik, dirua merkaturatu eta kudetazen du.

## Kanpo estekak

* Frantziako Bankuaren webgunea (Frantsesez) (Ingelesez)
* Datuak: Q806950
* Multimedia: Banque de France / Q806950
# Frantziako Atea (Nîmes)

    Artikulu hau Nimesko ateari buruzkoa da; beste esanahietarako, ikus «Frantziako Atea (argipena)».
Frantziako Atea (frantsesez, Porte de France) k.a. I. mendean eraikitako erromatar monumentua da Nîmesko harresi zaharretako portalea zena, eta 21. mendean hiriko kaleetan, etxe artean, zutik irauten duena. Atea monumentu historiko gisa sailkatuta dago 1840tik .

## Ezaugarriak

Ateak puntu erdiko arkuko pasabide sinplea du. Goiko aldean lau pilastra eta erlaitz baten aztarnak daude.
Nimes erromatarrean Hiriko ate honek ez zuen bi sarrera nagusiek bezainbesteko garrantzia ( Porte d'Auguste eta Porte du Cadereau), baina nabarmena da bere kontserbazio egoeragatik. Cadereau atearen existentzia aurkitu baino lehen uste zenaren aurka, ez zuen Via Domitiarako bidea ematen Hispaniarantz; bigarren mailako bide baten sarbidea zen ordea. Dudarik gabe, mota horretako hainbat ate zeuden hirian, baina iraun duen bakarra da.
21. mendean, gurutzatzen duen kaleari ematen dio izena, Porte de France kaleari.

## Erreferentziak

* Artikulu hau, osorik edo zatiren batean, frantsesezko wikipediako «Porte de France (Nîmes)» artikulutik itzulia izan da, 2022-12-06 data duen 199274833 bertsioa oinarritzat hartuta. Sartze-datarik ez duten erreferentziak, edo 2022-12-06 baino lehenago datatuak, jatorrizko artikulutik ekarri dira itzulpenarekin batera.
* ↑ Mérimée, Frantziako Kultura Ministerioa. PA00103151. .

## Kanpo estekak

* Datuak: Q3399042
* Multimedia: Porte de France (Nîmes) / Q3399042
# Frantziako Atea (argipena)

Frantziako Atea izena duen elemenetu bat baino gehiago dago Wikipedia honetan:
* Frantziako Atea edo Zumalakarregiren atea, Iruñean.
* Frantziako Atea, Donibane Garazikoa.
* Frantziako Atea, Nîmes hirikoa.
# Frantzia pasealekua (Donostia)

Frantzia pasealekua Donostiako Gros-Egian auzoetan dagoen parke bat da. Urumea ibaiaren ekialdeko ertzarekiko paraleloki doan oinplano luzeko parkea da.

## Pasealekua

Izugarrizko gozamena da pasealeku horretan, palmondo eta beste zenbait zuhaiztiren artean, oinez nahiz bidegorrian zehar bizikletaz ibiltzea, ibaiari Bizkaiko golkoan itsasoratzera doala beha. Era berean, ohikoa da ibaian traineruak entrenatzen ikustea.
Gomendagarria da Frantzia pasealekuan zehar zoazela geldialdi bat egitea, Wallace iturri zuriak eta ondo zaindutako berdeguneak ikusteko, bai eta jauregi itxurako zazpi etxe handien fatxadak ere. Etxe horiek 1926tik aurrera egin zituzten, eta ibaiaren ibilbidearen parean lerrokatuta daude.

## Ondarea

* Santa Katalina zubia
* Maria Kristina zubia
* Iparraldeko geltokia
* Donostiako autobus geltokia
* Santa Katalina zubia.
* Maria Kristina zubia.
* Iparraldeko geltokia .
* Donostiako autobus geltokia.

## Kanpo estekak

* Datuak: Q25478819
* Multimedia: Frantzia pasealekua, Donostia-San Sebastián / Q25478819
# Frantziako Aire eta Espazioko Armada

Frantziako Aire eta Espazioko Armada (frantsesez: Armée de l'air et de l'espace) Frantziako Indar Armatuak osatzen duten armadetako bat da. Haren helburu dira Frantziako aire-espazioa zaintzea, estatu-segurtasuna zaintzea eta nazioarteko misioetan bakea mantentzea.
Sortu zutenetik Bigarren Mundu Gerran, Gerra Hotzan, Indotxinako Gerran, Aljeriako Independentzia Gerran, Golkoko Gerran, Kosovoko Gerran, Afganistango Gerran eta Libiako esku-hartze militarrean parte hartu du.

## Kanpo estekak

* Frantziako Aire eta Espazioko Armadaren webgunea (Frantsesez)
* Datuak: Q117464905
* Multimedia: French Air and Space Force / Q117464905
# Grinzane Cavour

Grinzane Cavour Italiako udalerri bat da. Cuneoko probintzian kokatuta dago, Piemonte eskualdean. 1.987 biztanle ditu, 3,81 kilometro koadroko azaleran banatuta.

## Mugakideak

Grinzane Cavourk honako udalerri hauekin egiten du muga:
Diano d'Alba Alba

## Kanpo estekak

* Datuak: Q20099
* Multimedia: Grinzane Cavour / Q20099
# Gripearen A birusa H5N1 mota

H5N1 hegazti gripearen andui oso patogenoa da. Mota horretako gripearen lehen agerpena 1997an izan zen Hong Kongen. Gizakien infekzioa bat etorri zen Hong Kongeko oilasko-populazioan andui berak eragindako hegazkin-gripearen epidemiarekin. H5N1 izena birusaren azaleko antigeno motari dagokio: 5 motako hemaglutinina eta 1 motako neuraminidasa.
Hegaztiak birusaren gordailu naturala dira. Normalean, birusa hegaztien hesteetan garraiatzen da, eta ez dira hilgarriak. Hala ere, aldaera horrek gripearen birus-andui hilgarriena da gaur egun. Mutazioak normalak dira, eta lehenago ere gertatu dira, hala nola 1918an sortutako gripearen pandemia, Espainiako gripea, H1N1-en aldaera bat, mundu osoan 50 eta 100 milioi pertsona artean hil zuena.
2005eko urrira arte, H5N1ak kutsatutako 200 pertsona inguru bakarrik jakinarazi ziren, baina haien heriotza-tasa oso handia izan zen (% 59tik gorakoa). Asiako eta Europako hamahiru herrialdetan izan zuen eragina, eta 120 milioi hegazti baino gehiago hil, sakrifikatu edo koarentenan jarri ziren.
HPAI A/H5N1 birusaren hilgarritasun eta birulentzia handiarengatik, haren presentzia endemikoarengatik, eta gero eta organismo ostalari gehiago eta mutazio esanguratsuak izateko gaitasuna direla eta, birusa pandemia-mehatxurik handiena bihurtu da mundu osoan, eta milaka milioi dolar erabili dira ikerketan eta oso patogenoa den hegazti-gripearen balizko pandemia prestatzeko.r

## Erreferentziak

* ↑ Yen Ky et al.Clinical features and rapid viral diagnosis of human disease associated with avian influenza A H5N1 virus. Lancet 1998 Feb 14;351(9101):460-1. PMID 9482437
* ↑ Huang, Y. et al., 2013, The duck genome and transcriptome provide insight into an avian influenza virus reservoir species. Nat Genet., 45(7):776-83. PMID 23749191

## Kanpo estekak

* Datuak: Q160122
* Multimedia: H5N1 / Q160122
* Espezieak: Influenza A virus H5N1
# Gripearen aurkako txerto

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Gripearen aurkako txertoa gripea ekiditeko edo bere ondorioak arintzeko erabiltzen den txertoa da, urtero hartu behar dena (ez baitu betiko immunitatea ematen).
Gripea hiru birus motak sortzen dute. Gainera, aldakortasun genetiko handia dutenez, gripearen birusek andui kopuru ugari dute; horrek txerto baten behin betiko eraginkortasuna nabarmen zailtzen du. Horregatik, txertoa urtero prestatu behar da, neguan agertzen diren birus mota nagusiekin (Gripearen Jagoletzaren Nazioarteko Sareak munduan zehar urtero agertzen diren gripearen birusak identifikatzen ditu).
Txertoa hiru andui desberdinekin egin ohi da, eta formolez inaktibatutako birusekin ekoizten da.
Euskal Herrian txertoa udazkenean jarri ohi da. Gripearen intzidentziaren gailurra neguan denez, txertoa lehenago jarri behar da, gorputzak astia izan dezan birusaren aurkako antigorputzak sortzeko (antigorputzen odol-kontzentrazio handiena lortzen baita txertoa jarri eta 1-2 hilabete geroago).
Txertoaren ezarpena gomendatuta dago arrisku-taldeetan. Hauek dira gripearen ondorio larrienak pairatu daitezkeenak:
* adineko jendea (65 urte baino gehiago dutenak)
* immunogutxituak (HIESa dutenak, transplantatuak, minbizidunak...)
* haurdun dauden emakumeak
* gaixo kronikoak (kardiopatiak dituztenak, biriketako, gibeleko edo giltzurrunetako gaitzak dauzkatenak...)
* osasun langileak eta hirugarren adineko egoitzetan lan egiten dutenak. Langile horiek babesteko ez ezik (gripearen birusarekin harreman gehiago dituztelako), baita haiek ospitaleko edo egoitzetako barnealdeko populazioa ez kutsatzeko ere txertoa jarri behar zaie
Txertoaren eraginkortasuna %100a ez izan arren, bere aplikazioak beti arintzen du balizko gripearen intentsitatea eta agertu daitezkeen konplikazioak ere

## Erreferentziak

* ↑ Gripearen aurkako txertoa Osakidetza

## Kanpo estekak

* Datuak: Q383260
* Multimedia: Influenza vaccines / Q383260
# Gripsholm gaztelua

Gripsholm gaztelua (suedieraz: Gripsholms slott) Suediako erregeen jauregietako bat da. Strängnäs udalerrian dago, Mariefred herrixkan, Stockholmetik 60 kilometro mendebaldera.

## Historia

1370 hamarkadan Bo Jonsson (Grip) estatugizonak gotorleku bat eraiki zuen bertan. XV mendean hainbat eskutatik pasa zen, Margarita erregina, Sten Sture "zaharra" eta 1498an kartusiarren komentua bihurtu zen.
1526an Gustavo I.a Vasak konfiskatu zuen Erlijio Erreformaren baitan, behera bota eta errege jauregi bat eraikitzeko agindu zuen. 1537 eta 1545 artean eraiki zen eta erregeen gortea bertan ezarri zen. 1654an Hedvig Eleonora erreginak jaso zuen eta 1715 artean bertan bizi izan zen. Adi horretan hainbat gehikuntza egin zizkion.
1822an Erretratu Galeria Nazionala bihurtu zen eta 1860an Suediako Museo Nazionalak hartu zuen kudeaketa hobea egin asmoz. 1889 eta 1894 artean berriztatze lan handiak egin zitzaizkion.

## Iruditegia

* Erruna-harria.

## Kanpo estekak

* Datuak: Q714783
* Multimedia: Gripsholms slott / Q714783
# Grințieș

Grințieș Errumaniako udalerri bat da, Neamț konderrian. 1.925 biztanle ditu, 130,99 kilometro koadroko azaleran banatuta.

## Herriak

Udalerrian honako herriak daude:
Grințieș $^{(en)}$ Bradu $^{(en)}$ Poiana $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5066598
# Griphocosma

Griphocosma Cosmopterigidae familiako tximeleta genero bat da. Genero monotipikoa da, bere espezie bakarra Griphocosma citroplecta da.

## Erreferentziak

* ↑ «LepIndex - citroplecta» www.nhm.ac.uk (Noiz kontsultatua: 2022-03-10).

## Kanpo estekak

* Datuak: Q5609577
* Espezieak: Griphocosma
# Gernu-ihes

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Gernu-ihesa edo gernu-inkontinentzia gernuaren kanporatzea borondatez kontrolatzeko ezintasuna da. Kasu batzuetan (adinaz gain), gure gorputzak alkohol edo droga gehiegi edo depresio edo nahaste psikologiko baten berri emateko erabiltzen dituen lehen sintometako bat izaten da gernu.ihesa. Pediatrian, enuresi terminoa haurren gaueko inkontinentzia izendatzeko erabiltzen da.
Oso ohikoa da haurdun dauden emakumeetan, umetokiak maskuriaren gainean egiten duen presioagatik, eta erditzearen ostean, berriz, erdiberrien perineoko muskuluen ahuleziarengatik.

## Erreferentziak

* ↑ Euskalterm: [Mendekotasuna Hiztegia] [2017]
* ↑ Euskalterm: [Nefrourologia Hiztegia] [2016]
* ↑ Euskalterm: [Ginekologia Hiztegia] [2015]

## Kanpo estekak

* Datuak: Q281490
* Multimedia: Urinary incontinence / Q281490
# Gero (argipena)

Gero hitzak esanahi eta erabilera zenbait ditu:
* geroa edo etorkizuna;
* Gero, Axularren idazlana;
* Gero, Euskal Herriko argitaletxea.
* Geroa, Durangoko antzerki taldea.

## Alderdi politikoak

* Geroa Bai
* Geroa Nafarroako Sozialberdeak Europan
# Gernu-egite

Gernu-egitea edo mikzioa gernua maskuritik uretran barrena kanporatzea da.
Puxika, hutsik dagoenean, beste organoek konprimatzen dute. Bere betetzea pixkanaka gertatzen da, bere hormen tentsioa atalase baten gainetik igotzen den arte, honek erreflexu neurogeno bat sortzen duelarik, gernu-erreflexu deitua, gernuak sortzen duena (pixa egitea), eta lortzen ez bada, pixa egiteko gogo kontzientea eragiten du.
Mikzioaren prozesua borondatez kontrolatzen da gehienetan. Gernu-inkontinentzia esaten zaio mikzioaren kontrol pobreari edo ez dagoenari.

## Erreferentziak

* ↑ Euskalterm: [Nefrourologia Hiztegia] [2016]

## Kanpo estekak

* Datuak: Q105726
* Multimedia: Urination / Q105726
# Gerardo Rueda

Gerardo Rueda (Madril, 1926ko maiatzaren 23a - ib., 1996ko maiatzaren 25a) espainiar eskultorea izan zen.
Irudi kubistak kopiatuz eta paisaia soilak margotuz hasi zen margolaritzan lanean. 1955. urteaz gero abstrakzioari heldu zion, eta Europako diskurtsu espazialistari jarraituz, bolumena hartzen duten orbanez zipriztinduriko pintura monokromoak egin zituen. 1960an Before Picasso, after Miró erakusketan parte hartzeko aukeratu zuten (Guggenheim Museum, New York). 1963an Gustavo Tornerrekin batera Cuencako Arte Abstraktuaren Espainiar Museoaren sorreran parte hartu zuen. 1965etik aurrera, bere bidea eta estilo propioa nabarmenduz joan zen, bai bere koadroetan (markoak leiho modura agertzen dira) eta bai pospolo-kutxez egindako collageetan ere. 1960ko hamarraldian, burdina kromatuzko eskulturak osatu zituen, erliebe modura, bere horretan agertzen diren gauzakiak bertan txertatuz. Oro har, molde abstraktu eta arrazionalak erabili zituen, eta batzuetan Minimal Art edo Zero mugimenduaren kutsua antzematen zaio. Azken urteetan, izadi hilak eta collageak egin zituen, batez ere. Gerra ondoko espainiar margolaritzan garrantzi handiko lana egin zuen, Cuencako Museoa sortu eta aurrera atera zuten egileekin batera, hau da, informalismo larri eta gatazkatsuaren aurrean irtenbide lirikoa, joera klasizistakoa, baina aldi berean modernotasunari jarraitzen ziona, bultzatuz. Bere obrak munduko hainbat museotan barreiaturik daude.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q435086
* Multimedia: Gerardo Rueda / Q435086
# Gerardo Sacristán

Gerardo Sacristán Torralba (Logroño, 1907ko uztailaren 25a - Iruñea, 1964ko irailaren 17a) errioxar margolari eta iraskaslea izan zen.
San Fernandoko Arte Ederren Errege Akademian ikasitakoa, 1951tik aurrera Iruñeko Arte eta Goi Mailako Diseinu Eskolako irakaslea izan zen. XX. mendeko espainiar erretratugile handienetako bat bezala kalifikatua, ez zuen erakusketa eta lehiaketetarako joera handirik izan.

## Kanpo estekak

* Datuak: Q5878396
# Gerba

Gerba (edo amentua) matsalko-erako infloreszentzia irekia da, ardatz zentral malgua eta artikulatua duen galburua eta sexu bereko lore txiki eseriak ardatz horretan ezarrita. Oso ohikoa da udaberrian anemofiliaz polinizatzen diren angiospermoen familietan, hala nola, Fagaceae, Salicaceae eta Betulaceae familietan, bereziki gehienetan infloreszentzia arrak direlarik. Adarretatik zintzilik eta dindilizka geratzeko infloreszentzia-eredu egokiena da, haizearen bidezko polinizazioa erraztuz.

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2019-03-19).
* ↑ http://www.euskadi.eus/euskalterm/

## Kanpo estekak

* Datuak: Q217753
* Multimedia: Catkins / Q217753
# Gerbach

Gerbach Alemaniako udalerria da. Renania-Palatinatua estatuan dago, [[Donnersberg barrutia|Donnersberg]] barrutian. 2014an 561 biztanle zituen 7,32 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q818650
* Multimedia: Gerbach / Q818650
# Gerasimovskita

Gerasimovskita oxido motako minerala da.

## Ezaugarriak

Gerasimovskita oxido mineralaren formula kimikoa hau da: ${\ce {(Mn,Ca)(Nb,Ti)5O12 * 9H2O}}$. ]]ren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Gerasimovskite: Mineral information, data and localities.» www.mindat.org (Noiz kontsultatua: 12-05-2019).
# Gerardo Mungia

Gerardo Mungia Gómez “Pintxe” (Iruñea, 1957) igeltseroa lanbidez, idazlea, musika eta pastoralen zale amorratua.

## Biografia

Harat honat, jonki baten trajeria kopla liburua plazaratu zuen Txalaparta argitaletxearekin 2015ean. La Polla Records, Kortatu eta Cicatriz rock-taldeen managerra izan zen XX. mendeko 80. hamarkadan. Hegoaldean molde klasikoan eginiko lehen pastoralaren sortzailea da, Karmen Etxalarkoa alegia. Beste bi pastoral idatziak ditu egungo gai sozialei buruz. Pintxe izengoitairen jatorria idazleak berak elkarrizketa batean azaldu zuen: "Nafarroako autobidearen obretan hasi nintzen lanean gaztetxo nintzela, artean peoia izateko adina ere ez nuela. Hori dela eta paratu zidaten “Pintxe” izena." Politikoki, ezkertiarra definitzen da: "Herri Batasuneko militantea izan naiz, Amnistiaren Aldeko Batzordeko kidea eta LABeko afiliatua naiz. "

## Lanak

* Harat honat, jonki baten trajeria. Tafalla: Txalaparta argitaletxea, 2015.
* Karmen Etxalarkoa pastorala. Etxalar: Altxata Kultur Elkartea, 2017.
* Maddiren trajeria, Xareta: 2022.

## Erreferentziak

* ↑ https://www.argia.eus/argia-astekaria/2565/gerardo-mungia-gomez-pintxe-irunea-1957
* ↑ https://www.argia.eus/argia-astekaria/2565/gerardo-mungia-pastoral-egilea
* ↑ https://www.eitb.eus/eu/irratia/euskadi-irratia/programak/faktoria/audioak/osoa/3975964/gerardo-mungia-pintxe-harat-honat-jonki-baten-trajeria-faktoria-/

## Kanpo estekak

* Elkarrizketa Argian, 2017/09/10.
* Joseba Aurkenerena: Xaretako pastorala, euskal izaeraren gorazarre.
* Datuak: Q104521872
# Geratskirchen

Geratskirchen Alemaniako udalerria da. Bavaria estatuan kokatuta dago, [[Rottal-Inn (barrutia)|Rottal-Inn]] barrutian. 2014an 854 biztanle zituen 12,9 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q566606
* Multimedia: Geratskirchen / Q566606
# Gurutze (argipena)

Gurutze hitzak adiera eta erabilera zenbait ditu:
* gurutze, forma geometrikoa;
* Gurutze, Bilboko auzunea;
* Gurutze, Donostiako auzunea;
* Gurutze, Oiartzungo auzoa;
* Gurutze, pertsona-izena.
# Gurutzaontzi

Gurutzaontzia izan daiteke:
* Gurutzaontzia, bidaiari-ontzia;
* Gurutzaontzia, gerraontzia.
# Gurutze Eizmendi

Gurutze Eizmendi (Azkoitia, Gipuzkoa, 1968) euskal aktorea da, antzerkian eta telebistan ibilitakoa.

## Lanak
### Antzerkia

* Zintzilik
* Garalderen rekiena
* Zereko zera zertzen delako, zerako zerarekin
* Greban gaude
* Eman bira

### Telebista

* Goenkale (ETB1) - Belen (2008)

### Zinema

* Korosagasti (2020)

## Kanpo estekak

* Gurutze Eizmendiri elkarrizketa Uztarrian
* Datuak: Q12258804
# Gurutzatzen diren zuzenak

Geometrian, gurutzatzen diren zuzenak dira paraleloak ez direnak eta espazioan ebakitzen ez direnak. Hau da, planokideak ez dira, zeren zuzen planokideak ebakitzen edo paraleloak baitira. Gurutzatzen diren lerro zuzenen adibide bakuna tetraedro erregular baten kontrako ertzetan zehar dauden lerro zuzenen bikotea da.

## Gurutzatzen diren zuzenen arteko distantzia

Gurutzatzen diren bi lerro zuzenen arteko distantzia honela definitzen da: baten puntuen eta bestearen puntuen arteko gutxieneko distantzia da. Jakina da gutxieneko hori gertatzen dela bi puntuak bi zuzenekiko elkarzutean direnean.
$E\,$espazio afin euklidearreko gurutzatzen diren bi zuzenen arteko distantziaren formula hau da:
    $d(g,h)=|(a-b)\cdot {\frac {{\vec {v}}\times {\vec {w}}}{|{\vec {v}}\times {\vec {w}}|}}|.$
non $a+r{\vec {v}}$ eta $b+s{\vec {w}}$ bi lerro zuzenak diren.
* Froga
* g eta h bi zuzen emanda, ekuazio parametriko hauek dituztenak:
* $g:{\vec {x}}=a+r{\vec {v}}$
* $h:{\vec {x}}=b+s{\vec {w}}\ \ \,r,s\in \mathbb {R}$
* non $r,s\in \mathbb {R}$, ${\vec {v}}$ eta ${\vec {w}}$ bektore zuzentzaileak diren, eta $a,b\in E$
* $a-b,{\vec {v}},{\vec {w}}$ hiru bektoreak linealki independenteak dira.
* ${\vec {n}}$ bektore normala, ${\vec {v}}$ eta ${\vec {w}}$ bi bektoreekiko elkarzuta dena, haien biderketa bektorialaren bidez kalkula daiteke:
* ${\vec {n}}={\vec {v}}\times {\vec {w}}$ eta bektore unitario bihurtu: ${\vec {n}}_{0}={\frac {{\vec {v}}\times {\vec {w}}}{|{\vec {v}}\times {\vec {w}}|}}$.
* Orduan, bi zuzenen arteko distantzia bi zuzen horietan muturrak kokatuta dituen edozein segmentuaren aipatutako bektoren normal horren gaineko proiekzioa da. Bereziki, A eta B puntuak erabil ditzakegu:
* $d(g,h)=|(a-b)\cdot {\vec {n}}_{0}|.$

## Kanpo estekak

* Datuak: Q668297
* Multimedia: Skew lines / Q668297